Diari Oficial de la Generalitat Valenciana


Sumari del DOGV 8758, del 10-03-2020 (2020/1744)

Resolució de 20 de febrer de 2020, del gerent de l'Entitat Pública de Sanejament d'Aigües Residuals de la Comunitat Valenciana, sobre informació pública de l'obertura del període de participació pública, a efectes de la intervenció ambiental regulada en el Decret 201/2008, de 12 de desembre, del projecte de construcció de l'EDAR de Cheste-Chiva (València) i col·lectors generals, i de la resta de documents relatius a l'obra i l'explotació (activitat) de la instal·lació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8758

Data del DOGV
:   10-03-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1744


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Resolució de 20 de febrer de 2020, del gerent de l'Entitat Pública de Sanejament d'Aigües Residuals de la Comunitat Valenciana, sobre informació pública de l'obertura del període de participació pública, a efectes de la intervenció ambiental regulada en el Decret 201/2008, de 12 de desembre, del projecte de construcció de l'EDAR de Cheste-Chiva (València) i col·lectors generals, i de la resta de documents relatius a l'obra i l'explotació (activitat) de la instal·lació. [2020/1744]  
  
Aquesta actuació està cofinançada per la Unió Europea a través del programa operatiu del Fons Europeu de Desenvolupament Regional (FEDER) de la Comunitat Valenciana 2014-2020.  
El gerent de l'Entitat Pública de Sanejament d'Aigües Residuals de la Comunitat Valenciana, conforme amb el Decret 201/2008, de 12 de desembre, pel qual es regula la intervenció ambiental en les instal·lacions públiques de sanejament d'aigües residuals, ha dictat, amb data 19 de febrer de 2020, la resolució d'informació pública per la qual s'inicia el període de participació pública, a efectes de la intervenció ambiental regulada en el Decret 201/2008, del projecte de construcció de l'EDAR de Cheste-Chiva (València) i col·lectors generals; de l'informe d'impacte ambiental; de l'informe relatiu a l'accessibilitat, sistemes de prevenció d'incendis i seguretat i salut, i de l'autorització d'abocament de les aigües residuals a domini públic hidràulic.  
  
El termini és de 45 dies hàbils comptats des de l'endemà de la publicació d'aquest anunci en el Diari Oficial de la Generalitat Valenciana.  
  
Durant aquest termini, la documentació estarà a disposició per a consultes en les dependències de l'Entitat Pública de Sanejament d'Aigües Residuals de la Comunitat Valenciana, al carrer d'Álvaro de Bazán, núm. 10, entresol, 46293 València.  
Així mateix, es podrà consultar la documentació a través de la pàgina web http://www.epsar.gva.es/. Les persones interessades hauran d'accedir al menú «Participació pública. Projectes».  
Presentació d'al·legacions:  
- Presentació per escrit a través de Registre Oficial en l'Entitat Pública de Sanejament d'Aigües Residuals de la Comunitat Valenciana.  
  
- Presentació via telemàtica, per correu electrònic a: epsar\_enpyo@inh.kh  
  
València, 20 de febrer de 2020.- El gerent de l'EPSAR: Augusto Montamarta Bartet.